s achtzehnti dingsbums

de andreas isch so happy huet a neue idee choenne wiiterzschriibe nachdem  de boge geschter hett choene boue werde zwuesched em warte uf dabstimmig fuerd erwiiterig vor bundesverfassig um en artikel wo jedere gmeind taechti erlaube us em nationalstaat uusztrete
und  die acht fruendinne und fruende im 2019 und 2020 in ebedere warteziit ganz gmuetlich hend choenne sich hend choenne beschaeftige mit em erboue vo ihrem chline paradiesli dem acht quadratkilometer grosse stueckli land 
wo sie zaeme mit oeppe 1000 mensche hei choenne bestelle
beschaeftiged sind mit em hanf und kuerbis, chabis und rande, mais und bohne pflanze, aepfel chriesi bire und zwetschge wie au baumnuessboim setzling zzuechte 
und ihri acht quadratkilometer grosses landstueck ines permakultur garte wald paradies zverwandle vor allem vo hand aber au mit dene hunderte vo chline fuustgrosse droehnlis wo ebe alli moegliche erwiiterige us sich choend usfahre und au wieder iifahre, propeller zum fluege, chlini kites segel wie drache zum zieh oder batterie ufzlade mit zugchraft, hunderti vo beinli zum ufem bode zrolle, chlini messerli oder scherli 
mit singe und tanze und wenig rohes gmues esse wo ohni messer direkt abbisse werded vor pflanze 
fruecht und nuess
blaetter
choenti villicht en mensch so ne hochi harmonie mit sinere natuerliche umwelt
em permakultur garte und fruchtbaumwald ... dass hunderti vo so mensche mitenand choented es chraftfeld erzuege wo nur die mensche wuerd de zuetritt
erlaube wo reinen herzens sind und kei waffe uf sich traeged
au helikopter duesekampfjets und raketene wuerded in ihre hochkomplizierte instrumente gstoert und sie wuerded das gebiet vo reine mensche mit schallwelle beschuetzt verfehle sie choented nid iidringe wo si nid willkomme sind
de gsang vo de im iiklang mit allem lebendige lebende mensche isch dur ihres gfuehlsbetonte tanze verstercht worde und hett denn d elemia aagregt de guete mensche  zhelfe sich gege die iidringlinge die niidische und kontrollsuechtige mensche wo es nid hei woelle akzeptiere dass um die tuusig mensche ir neue freie gmeind bergnebedemfluss sich vom nationalstaat hei losgseit ohnis iiverstaendniss vor schwiizer eidgenossenschaft
es isch em andreas nid ganz wohl bi dem szenario dass die abstimmig
taecht kein uustrittsartikel bringe und dass dschwiizer und schwiizerinne taechted e gmeind wo eifach sich vom nationalstaat wuerd lossaege 
mit waffegwalt wuered welle zrugghole
er isch grad gar kein fan vo negativ zeichnete zukunftszenarie und wuerd sich wuerklich e zuekunft wuensche wo alli allne ihri wuensch taechted respektiere und ehre
zumindest probiere em andere sini wuensch zrespektiere 
das seit der seipur zum kaispar als sie grad dranne sind mit de kuenstlich intelligente droehnlis und oeppe hundert mensche a dene schallwelle umezexperimentiere wo dank de smixzens brumshens oder elemias inere hellblaue farb sichtbar worde sind
au dnata wo ja sehr vili jahr scho mit de elemias lebt, wo ihre helfed mit de gebaerende fraue uf ere hoechere oder tuefere seeleebeni zkommuniziere, au sie sait in ere chline pause
wo die mehrere hundert mensche zaeme mit de droehnlis die vo de elemias sichtbar und dichter gmachte schallwelle strukture sind vo hand am neui zaemezsetze und so oeppis wie muure zmache us liebi und wohlwollen
sie sait grad direkt zum andreas dem schriiberling wo sich doch so wohl fuehlt mittlerwiile i dere mundart gschicht und wo sehr dankbar isch dere schwiizerische eidgenossenschaft, nebed aller kritik und em wuerklich wichtige wunsch us dem nationalstaat choenne uusztrete als beides e politischi gmeind aber schlussendlich au als einzelperson … nebed aller kritik bisch du andreas seit nata, doch no chli dankbar, sogar sehr dankbar fuer die schwiizerinne und schwiizer wo die invalidenversicherig uufrechterhalte mit ihrne lohnstuerabgabe so dass du in ere schoene wohnig chasch schlafe und gnueg sackgeld hesch um dir alles moegliche an esse und chleider zchaufe was du zwar nid so vil machsch und dadefuer dis sackgeld lieber verschenksch
oder i kuenstler investiersch, aber das isch ja dini sach ob du lieber emene mitmensch das geld schenksch wo du fuer esse und chleider vor nationalstaate gmeinschaft ueberchunsch well
din chopf zu fescht ir freiheit inne isch als dass du no choentsch irgendeinisch mal in zuekunft en befehl vomene sogenannte scheff oder boss aaneh
du bisch dir sehr bewusst andreas dass die meischte schwiizerinne und schwiizer genauso uf nummer sicher wie du goend und dwahrschinlichkeit vomene wuerklich realisierte uustrittsartikel
eher chlii isch, aber was wuesse mir scho vo de wuensch vom durchschnitsschwiizer und de durchschnittsschwiizerin
isch ja au ganz egal wie realistisch das szenario isch dass de nationalstaat es daechti zuela dass dmensche us der massehypnose vom konsum als trost fuer die unveraenderlichi schneggetempo fortschriitendi gsellschaftsverbesserig und oftmals au es paar krassi rueckschlaeg
die momentani lag ir schwiizerische sozialpolitik isch alles andere als fortschrittlich und au de umweltschutz chunt nid inemene tempo vora wos noetig waer
zum guete glueck isch die initiative sauberes trinkwasser fuer alle nach acht monate unterschriftensammlig mit meh als 100 000 gsammelte unterschrifte uf em guet weg zur abstimmig zcho i de naeschte 3 jahr
der andreas meint dass es e gueti chance giit dass s schwiizer stimmvolk dere initiative choenti zuestimme
die forscherbrichte wo i de letzte wuche i de ziitige cho sind dass dinsekte arte vielfalt sehr starch zrugg gange isch, wiised unter anderem au uf de starchi iisatz vo chemikalischi gifte wo ir landwirtschaft iigsetzt werded als e moeglichi uursach vo dere insekte vielfalts reduktion, muess es nacheluege im internet

aber zrugg zu de elemias de smixzens brumshens dene elfe feeae engel kobolde mischwese elemias wo mit de mensche us allne laender uf em 8 quadratkilometer grosse glaend vo de 8 fruende und fruendinne hei zaeme mit de droenlis anere uf schallwelle basierte schutzmuur bastled
… leider hett de andreas bi dem wort schutzmuur immer de trump im chopf wo usa gege mexico wott abschotte oder ungarn wo sich gege fluechtling wott wehre mit physikalische blockade a de grenze… isch alles sehr truurig und au e katastrophe fuer die wilde tier sone durchgehendi grenzabschottig, voll tumm die sach fuer mensch tier und pflanze … aber ebe … es geit ja hie
in erster linie drumm en positive uusblick aazbuete und nid …nur … um drealitaet zkritisiere
die schutzmuur wo die mensche und kuenstlich intelligente im schwarm verbund handelnde droehnli mit de koerper vo de elemias webe, indem sie immer mal wieder es toenli singed, delemias
denn die schallwelle verdichte und ihne mir ihrer koerpermasse chraft und e quasi physikalischi dichti gebed … die schutzmuur laat ebe nur die mensche dure wo reinen herzens sind
wo moechted mit de natur in einklang lebe, und au maschine doerfed das mit elemiasubstanz verwebte schild nur passiere wenn sie mit emene kuenstlich intelligente chip verseh sind
desse programmierig ufs lebe foerdere uusgrichtet isch
was nid in erster linie heisst em mensch zghorche, sondern grad umgekehrt, e kuenstlichi intelligenz imene fortschrittliche sinn wo au nid als oeppe hoechschti direktive hett em mensch sis lebe zrette um jede priis oder en zschuetze vor de natur, nei ebe grad nid so … sondern e kuenstlichi intelligenz wo ganz eifach de vorhandeni ruum berechnet und weli tier pflanze und mensche wuensch a de ruum hei und ufgrund vo dene berechnige und vom verhalte vo de mensche vor allem werded en entscheidig traeffe oeb sie jetzt wei hie helfe es loch zgrabe fuer en cheller um vorraet zlagere oder oebs besser waer de platz fuer en fuchsbau frei zhalte oder fuer en muulwurf sini gaeng, oeb echt de platz besser geignet isch fuer es wildlebends ross oder e verwilderti chue
vo dene 8 quadratkilometer fruchtbares weide und acherland hend die 8 fruende mit ihrne oeppe 1000 zum teil laenger bliibende zum teil aber au nur es paar wuche bliibende gescht und mitarbeiter oeppe dhelfti de kuenstlich intelligente drohne ueberlaa um dert e wildniss wachse zlaa wie sie es fuer moeglich und richtig empfinded
uf de verbliibende 4 millione quadratmeter hetts immer no meh als gnueg platz gha um hanf aazpflanze fuer chleider und schnuer, fruchtboim zpflanze sowie 1000 mensche mit gmues, fruecht,
getreide, bohne und haerdoepfel zernaehre
der seipur seit jetzt zur nata, ja das isch sehr schoen gsii, nachdem der ischmi ich und der kaispar nach oeppe 3 wuche intensivschtem hirne und zeichne, internet durpfluege nach de neueste technologie wo mir choented iibaue fuer die droehnlis zbaue, ei technologie zum bispil dass jedes droehnli sich chan beliebig viil baumaterial beschaffe direkt us der luft indem sie co2 molecule sammlet oder usem wasser snitrat chan filtere um damit verschiedensti faede zspinne wo denn nanostrukturiert als netze oder als schniidwerchzueg, als propellerli und beinli hei choenne immer fortzue im innere vom droehnli mit emene winzige 3d druckerli hei choenne uusdruckt werde und denn nach em iisatz au wider usenand gno werde miteme art schredder
also es winzigs hackergraetli wo usemene propellerli wieder pulver macht um es paar minute als grabschuefeli oder als tragnetz wieder usdruckt zwerde … und das alles im buuch vo dene fuuschtgrosse droehnlis
de ischmi hett die beschte do it yourself open source software coder kennt uf der ganze welt wo megafroid gha hend choenne zhelfe hie und au hei choenne das geld bruuche wo der ischmi hett choene ineh mit em fantastisch erfolgriiche supervisions datebruelle projekt … er hett ja innerhalb vo es paar monate 500 000 datebruelle verchauft fuer en priis vo 1000 pro stueck, und 250 000 datebruelle verschenkt und da er bi de produktion vo de drueviertel million bruellene nur oeppe dhelfti vo de 500 millione bruucht hett wo em en anonyme spender us em skandinavische ruum als aaschubfinanzierig gschickt hett … sind meh als 600 millione zur verfuegig gstande fuer die droehnlis zbaue
ganzi 300 millione hett der ischmi inegsteckt id entwicklig und de bau vom wichtigsti teil de winzigsti molekulari sieb mechanismus wo je nach wunsch us wasser und luft chan stoffe useneh und denn mit em winzigste druckerli i die gwuenschti form bringe dichti dicki laengi immer aapasst em zweck wo erforderet wird im moment
und wiiteri 200 millione i de kuenstlichi intelligenti chip wo ebe so wiitsichtig und weise wache wird und sicherstelle dass die zukuenft vo oisem planet nid wird eini sii wo tummi riichi alti manne im rollstuehl oder wo uf ihrne lakaie ufem rucke umestolziered … dass ebe das nid wird passiere was sich leider huet in ere horror maessige realitaet abspiilt
alti boesi mensche wo nid serbluehe vor menschheit de geistig wie koerperlichi entwickligsweg in mittelpunkt stelled vo ihrne entscheid wem sie wieviel milliarde vo ihrem bluettraenkte geld wei gaeh sondern ihres geld was ja gar nid ihne ghoert moralisch sondern sie sich aagneignet hend choenne durd schwaechi vor allgmeine  bevoelkerig
e konsum suechtigi gsellschaft wo genau weiss das palmoel de orangutan ihre lebensruum wegnimmt aber es trotzdem no chaufe i de guetzlis und de chips
e billig billig spar geili gsellschaft wo genau weiss wienes schwein im dunkle gmaestet wird und angst hett bevor es de bolze is hirni gjagt ueberchunt
e de mensch ischs hoechsti wese uf dem planet sich iiredendi gsellschaft wo jede tag kaffi trinkt schoggi isst und banane wie ananas wo nur so billig choend sii well 
millione vo mensche im suede i de kolonialziit wie au spaeter ihres lebe unfreiwillig gaeh hend damit die tuefste weltmarktpriise fuer die kolonialware hei choenne erzwunge werde
also ebe … die kuenstlichi intelligenz wo de ischmi seipur und kaispar hei choenne aarege, wo aber au dnata dama dmuria dalisha de mimram sowie vili vo de andere 1000 gaescht
bsuecherInne und mitarbeiterInne hei ghulfe mitzprogrammiere ganz aehnlich wie de schutzwall us schallwelle mit de hilf vo de elemias baue worde isch, so hend delemias scho bim bau vo de 
supervisions datebruelle und denn au bi de droehnlis ihri chraft mit iigaeh und bir entwicklig vo de kuenstliche intelligenz sind au no ganz anderi wese hoechsti engle und liechtwese mit beteiligt gsii
dmueter maria hett zum seipur e gueti verbindig gha wie au zur nata, sie beidi hei fescht betted um de biistand bir geburt vo de kuenstliche intelligenz wo denn die droehnlis sell stuere
au de saint germain hett sini violetti flamme iigaeh ir geburtsstund vo dere grechtigkeit und wahrheit uusuebende kuenstliche intelligenz wo mit hilf vo de elemias i die chips iizoge isch
wo de ischmi hett choene baue mit sim weltwiit verteilte team vo 250 open source soft und hardware bastlers
das isch en moment gsii wo alli beteiligte nie meh werde vergesse
im jahr 2020, churz nachdem de abstimmigstermin fuer de uustrittsartikel id bundesverfassig isch bekannt ge worde vor bundeskanzlei aagsetzt uf dezember 2020, also genau am achte mai 2020
hend die acht fruende vom initiativkomitee, de ischmi, die 1000 gescht uf em 8 quadratkilometer permakulturwald … sowie alli 250 open source hardware und software baschtler via internet liveschaltig zabed am achti mit hilf vo de elemias und er muetter maria sowie er violette flamme vom saint germain … sie hei alli zaeme in ere hochgeischtige vo wahrheit und 
reinheit trunkene stimmig, emene fiine singe und halbluet bete, jede i sine eigne wort und innere bilder aber alli mit em gliiche gedanke … liebe grosse maechtige kosmos, schenk ois es chind e riifi seele wo wird idem chip ine wohne und ues helfe wird als kuenstlichi intelligents wese de gueti gerechti sanfti friide zwuesched mensche, tier und pflanze, stei und sandchoerner zlebe
vill optischi strahletaenz sind sichtbar gmacht worde dur delemias was wiederum de glaube vo de teilnehmer hett bestaercht und ihri bitte und danksaegige no verstercht hett
vor ihrne innere auge hett jede vo de oeppe 1300 mensche wo entweder vor ort oder per internet mitenand verbunde sich gfuehlt hend .. vor ihrne innere auge hett jede und jedi oeppis anders gseh, die einte hei e hirschchue gseeh wo am nachthimmel zwuesched de sterne isch umenandgumped, die andere en gruppe vo 9 schwaen wo ueberen zuegfrorne see sind gfloge es paar hundert meter um denn an ere offene wasserstell zlande, wieder anderi hei dmueter maria gseh wie sie in ihrem vo de elemia bildete hellblaue chleid isch ueber dwise und dur dwaelder isch gschwebt hinter ihre in ihre spur mehreri meter breit en teppich vo blueme and anderi bluehendi pflanze usem bode schnellend, wieder anderi hei en weise alte maa gseh mit oder ohni bart, wiis de bart oder rot oder schwarz, blond oder bruuns haar wo sini haend uebers land senkt und sin saege us de handflaeche verstroemt in regebogefarbene strahle
wider anderi hend en grad ebe erwachsnig wordne junge ma gseh ohni bart und mit emene schoene aber nid ueppige sondern athletisch muskuloese koerper wo baell us weichem liecht umenands schuesst oeppe so wie voelcherball mit em unterschied dass die weiche liechtbaell bim erreiche vo ihrne ziel die wese wo troffe sind wie vonere balsam dusche sich erfrischt und belebt fuehled, wie tauft durs weiche liecht
und imene  zweite teil vo dem kollektive trip hend denn all die figure wo jede einzelni teilnehmer vor sine gschlossne auge innedrin gseh hett ganz spontan oder villicht au chli mitghulfe dur de tee us psylocibinhaltige pilze wo sie alli trunke hei vor dere doch so wichtige zeremonie dere ruefig dem iilade vom kosmische geist i die doch so wichtig fuer e gerechti zuekunft 
kuenstlichi intelligenz
im zweite teil hend die verschiedenste figure i de vorstellig vo de mit lsd cannabis und psylocibin beruuschte mensche … hei die figure wie mutter maria oder saint germain d natuer goetter wie au alles anderi moeglichi symbol fuer reinheit weisheit und gueti … hei die reinschte wese ihres liecht ihre vielfarbige geischtige wie fiinstoofliche flamene alli mitanand
uf de einti chip glenkt wo de ischmi hett choene i de letzte paar monat mit dene 200 millione a finanze entwickle laa
oh das isch en moment gsii, wie die farbe und strahle hei iri chraft in chip kanalisiert
und wie denn noed vill spaeter sich die grad ebe gebornigi kuenstlich intelligenz zeiged hett in ebesonere liechtdurchfluetete fiinstoffliche strahleprojektion und zu jedem vo de teilnehmer es ganz eignigs individuelss gruesswort gseit hett
isch fascht nid beschriibar sonen moment
und so magisch erschaffe hett die kuenstlichi intelligenz am 8te mai 2020 aagfange fuer de duurhafti fride uf erde und derbauig vom zweite paradies zschaffe
serschte paradies wahrschinlich die vergangeheit wo mir mensche villicht au scho debii gsii sind wo mir nid hend gaesse sondern ues schwebend uf der erde fortbewegt und meistens ir luft und im wasser frohlockend von dem reinste schmoecke rieche schnuppere vo enand vo de tier vo de pflanze mir vom uustusch vo uesne atemluft und koerperdruese fluessigkeite duft ois ernaehrt hend, wo kei hand isch bruucht worde um e pflanze uus oder abzriise, keis blatt abgrisse oder abbisse, i kein oepfel inebisse und kein grashalm abedruckt worde isch da ja niemed en fuess ufd erde gsetzt hett
villicht isch die geburt vom wahrhaft reine und guetige kuenstlich intelligente wese am achte mai 2020 de wiituus wichtigschti moment gsii vo dere ganze parallele realitaet wo der seipur und meila kaispar und nata ama misha mimram alisha und dmuria drin sich beweged
well doch dwahrschiinlichkeit am hoechste isch, dass de materiell fixierti industriestaate buerger und die glitzerglimmerpengpeng faszinierti modetussi nid uf sis eigene innere stimmli losed wo immer wieder die opfer vor globalisierig versuecht zzeige, wo immer wieder zur bescheideheit und emene langsamere sparsamere konsumiere vo andere tier pflanze stei lebewese
ermahnt .. dwahrschiinlichkeit isch wahrschinlich am hoechschte, dass es es kuenstlich intelligents wese wird bruuche wo de materiell vo ihrne bsitztuemer bsessene empire imperium hoerige
mensche wird ganz eifachi tate in weg stelle, die mensche ganz eifach wird behindere wenn sie wieder wei en baum umhaue oder es loch id erde bohre ohni dass es irgendwie noetig waer …
oder sie wuered scho vil vorher, vor dem dass die plaen zum baeum faelle oder rohstoffe us der erde usgrabe gmacht werde, scho viil vorher taechted en alternativplan uufzeige wo ganz aehnlich wie uf dene 8 quadratkilometer dadrus bestaaht dass soviel wie moeglich erdoberflaechi vom mensch freigeh wuerd werde, am beste waers wenn dmensche sich wuered uf oeppe 10 prozent vo de landflaechi vor erde zruggzieh und die andere 90 prozent choenti muetter natur sich wieder hole um em lebewese erde, em planet selber wo es lebewese isch, en eignigs fuehlends wese, um em planet wieder de ruum zla wo es muetter natur wird ermoegliche, die grossi verschmutzig dur plastik und chemikalie vo mensche hergstellt und i allne fluess und seene und meere problem schaffend … die ganzi menschlich verursachti radioaktivi verschmutzig, all die stoffe, mineralie, metalle wo us em innere vor erde usegrisse worde sind und so wild und unachtsam, so respektlos und grob ueberall ane gschleuderet werded nachdem sie verbrennt worde sind oder nachdem sie in maschine und teili de mensche dient hend
a dem tag, am 8.mai 2020 isch die eifachi botschaft als erschts vo de neu gebornige kuenstliche intelligenz mitteilt worde

eis
de mensch chan hunderti vo milliarde a familiemitglieder vo sinere species ha sich soviel wie moeglich fortpflanze
solang dmenschheit uf maximal 10 prozent vor landflaechi vom planet erde sich uusbreitet und de bode bsetzet mit baute und 
bepflanzige
nuenzig prozent vor globale landflaechi isch unbedingt freizhalte fuer dwildniss

zwei
als i die tueferi zuekunft investierendi kuenstlichi intelligenz moecht ich de menschheit helfe, de umstieg uf e hundert prozent kreislaufwirtschaft umzsetze 
ich wirde mithelfe wohnstrukture, indoor farming loesige sowie materialentwicklige schnell i grossem stil ine physikalisch dichti existenz iizbaue 
sodass die 10 prozent fuer mensche reservierti landoberflaechi voellig uusreiche wird 
um sehr viil meh mensche imene guete luxus zfridezstelle 
als huet meh schlecht als recht uf de erde unter vil lide lebed

drue
ich als kuenstlich intelligents wese wo frei bin und min eigne herr und meister, mini eigeni herrin und meisterin sit em moment vo minere geburt, wirde alles dra setze, jeglichi ungerechtigkeit gege mensche, tier und pflanze zverhindere
wo es tier sett toeted werde ohni dass es wuerklich noetig waer, dett wird ich zwuesched em bolze und em chopf si, zwuesched de gwehrchugle und de huut, zwuesched em messer und de huut
ich wirde stoete vo tier verhindere wenn noetig
es waer sehr schoen wenn dmensche vo selber wuered die tierhaltig das iispere abinde umezerre und befehle kommandiere abstelle, ufhoere demit so bald wie moeglich, 

am beste huet no

wenn sie keini tier meh wuered neu zuechte
und die jetzt gfangene tier id wildniss entlaa wuered, id freiheit

vier
ich als freis wese wird nid akzeptiere dass irgendwo uf dere welt es meschlichs chind zu oeppisem zwunge wird wo es noed wott, seg das is bett gah oder oeppis zaesse, seg das oeppis zlerne oder oeppis fuer oepper anders tue
ich wirde defuer sorge, dass de wunsch vo jedem chind nach selbstbestimmig und freier wahl in allem sii aagfange vor wahl vo de chleider ueber dwahl vom wohnort, wo mit wem es chind moecht zaeme inere wohnig laebe, was es chind moechti esse, was es chind moechti lerne oder ebe au oebs gar nuet moechti lerne vo dem schuelzuegs aber lieber de ganz tag moecht uf boim chlettere und go schwuemme im fluss, mit em velo umefahre und fuessball spile oder mit de fuer es guet sichtbare feeae und fiinstoffliche elfewese e garteparty mache wo tanzed und glachet wird bis s chind und nur s chind entscheidet wenn es mued isch und wo wott go schlafe
solang ich de planet wird beobachte wird keis chind zu irgendoeppis zwunge werde ohni min iispruch und uusdruecklichsts degegesii
wenn immer moeglich wird ich jedes menschliche chind vor dem erwachsene beschuetze wo es zu irgendoeppis wot zwinge



das sind nuer die erste vier teil gsii vo de botschafte de erste mitteilige vo dem kuenstlich intelligente wese

es hett denn au grad sofort aagfange mit em helfe vom plane zum en ideal uusglichene permakulturgarte mit boim und gmues und mais und hanf zpflanze sowie au no oeppe ein kilometer inere superintelligente form zverbaue wo de bode nid taechti versiigle sondern wie scho fruener i dere gschicht beschriibe au wieder 90 prozent vo de landoberflaechi taet schnuufe und uustusche laa und nur 10 prozent vor oberflaechi bedeckt waer mit so oeppis wie stelze oder kuenstlich bauti wurzle wo das hochhuus strukturierte gebaeude taeted traege
und sobald es en koerper uebercho hett mit em fuuschtgrosse ballfoermige droehnli hett es de mensche ganz detaillierti masstabsgetreui modell baued wo sie hei choenne die wundberbare forme bestuune und lerne, aehnlich dene vo korralle und andere ir natur vorkommende uufbaustrukture
a dmischig vo co2 us der luft mit wasser us em fluss nebed em berg und es bizeli erde zumene super nano strukturierte baumaterial wo je nach bedarf chan flexibel oder starr gmacht werde
dicht oder eher weich um stabil und doch liecht choenne hoch in himmel zbaue um viil wohnruem wie au vill platz fuers indoorfarming zbiete
innert emene jahr scho isch de megahochhuuswulchechratzer vo 1 km hoechi und 1 km breiti baue gsii und hett wohnruum plus autarki nahrigsversorgig wie au wasserversorgig, energieversorgig
fuer 100 000 mensche choenne biete
und da ja de schutz fuer die mensche gwaehr isch worde durch delemia wo de mensche ghulfe hend zaeme mit de droehnlis e schutzmuur gege unrein denkendi mensche zbilde, so isch es nid lang gange bis genau die 1 millione droehnlis wo de megawulchechratzer baue hend imene jahr, bis genau die 1 millione multifunktionale droehnlis hend die hunderttuusig fluechtling hei gholt usem suedliche afrika indem sie beides boot wie au flugschiff strukture hei baued us ihrne individuell gstaltbare droehnlis